CELEX: 32020D0138
Language: lt
Date: 1579651200000
Title: Europos Centrinio Banko Sprendimas (ES) 2020/138 2020 m. sausio 22 d. dėl Europos Centrinio Banko kapitalo apmokėjimo, kurį atlieka valstybių narių, kurių valiuta yra euro, nacionaliniai centriniai bankai, ir Sprendimo (ES) 2019/44 panaikinimo (ECB/2020/4)

1.2.2020   
               
               
                  LT
               
               
                  Europos Sąjungos oficialusis leidinys
               
               
                  LI 27/6
               
            
         EUROPOS CENTRINIO BANKO SPRENDIMAS (ES) 2020/138
         2020 m. sausio 22 d.
         dėl Europos Centrinio Banko kapitalo apmokėjimo, kurį atlieka valstybių narių, kurių valiuta yra euro, nacionaliniai centriniai bankai, ir Sprendimo (ES) 2019/44 panaikinimo (ECB/2020/4)
         EUROPOS CENTRINIO BANKO VALDANČIOJI TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į Europos centrinių bankų sistemos ir Europos Centrinio Banko statutą, ypač į jo 28 straipsnio 3 dalį,
         kadangi:
         
                     (1)
                  
                  
                     Europos Centrinio Banko sprendimas (ES) 2019/44 (ECB/2018/28) (1) nustatė, kaip ir kokia apimtimi valstybių narių, kurių valiuta yra euro, nacionaliniai centriniai bankai (NCB) (toliau – euro zonos NCB) privalo apmokėti Europos Centrinio Banko (ECB) kapitalą nuo 2019 m. sausio 1 d.;
                  
               
                     (2)
                  
                  
                     2017 m. kovo 29 d. Jungtinė Didžiosios Britanijos ir Šiaurės Airijos Karalystė (toliau – Jungtinė Karalystė) pranešė apie savo ketinimą išstoti iš Europos Sąjungos pagal Europos Sąjungos sutarties 50 straipsnį. Europos Sąjungos sutartis ir Sutartis dėl Europos Sąjungos veikimo nustos būti taikomos Jungtinei Karalystei nuo dienos, einančios po Europos Tarybos sprendimo (ES) 2019/1810 (2) 1 straipsnio 1 dalyje nurodytos dienos. Jungtinei Karalystei išstojus iš Europos Sąjungos, Bank of England (BoE) nustoja būti valstybės narės, taip pat ir Europos centrinių bankų sistemos nacionaliniu centriniu banku. Europos Centrinio Banko sprendimu (ES) 2020/137 (ECB/2020/3) (3) nustatomas pakoreguotas ECB kapitalo pasirašymo raktas (toliau – kapitalo raktas) pagal Europos centrinių bankų sistemos ir Europos Centrinio Banko statuto 29 straipsnio 3 dalį ir 29 straipsnio 4 dalį ir nuo 2020 m. vasario 1 d. nacionaliniams centriniams bankams skiriami nauji indeksai pakoreguotame kapitalo rakte (toliau – indeksai kapitalo rakte);
                  
               
                     (3)
                  
                  
                     dėl ECB kapitalo rakto pakoregavimo, atlikto dėl to, kad BoE nustoja būti valstybės narės nacionaliniu centriniu banku, reikia priimti naują ECB sprendimą, kuriuo nuo 2020 m. vasario 1 d. būtų panaikintas Sprendimas (ES) 2019/44 (ECB/2018/28) ir kuriame būtų nustatyta, kaip ir kokia apimtimi euro zonos NCB privalo apmokėti ECB kapitalą nuo 2020 m. vasario 1 d.,
                  
               PRIĖMĖ ŠĮ SPRENDIMĄ:
         
            1 straipsnis
            Pasirašyto ir apmokėto kapitalo apimtis ir forma
            
               1.   Atsižvelgiant į Sprendimo (ES) 2020/137 (ECB/2020/3) 2 straipsnyje nustatytus indeksus kapitalo rakte, kiekvienas euro zonos NCB nuo 2020 m. vasario 1 d. turi tokį pasirašyto kapitalo dalies dydį, koks nurodytas šalia jo pavadinimo šioje lentelėje:
               
                           euro zonos NCB
                        
                        
                           
                              EUR
                           
                        
                     
                           Nationale Bank van België/Banque Nationale de Belgique
                        
                        
                           320 744 959,47 
                        
                     
                           Deutsche Bundesbank
                        
                        
                           2 320 816 565,68 
                        
                     
                           Eesti Pank
                        
                        
                           24 800 091,20 
                        
                     
                           Banc Ceannais na hÉireann/Central Bank of Ireland
                        
                        
                           149 081 997,36 
                        
                     
                           Bank of Greece
                        
                        
                           217 766 667,22 
                        
                     
                           Banco de España
                        
                        
                           1 049 820 010,62 
                        
                     
                           Banque de France
                        
                        
                           1 798 120 274,32 
                        
                     
                           Banca d’Italia
                        
                        
                           1 495 637 101,77 
                        
                     
                           Central Bank of Cyprus
                        
                        
                           18 943 762,37 
                        
                     
                           Latvijas Banka
                        
                        
                           34 304 447,40 
                        
                     
                           Lietuvos bankas
                        
                        
                           50 953 308,28 
                        
                     
                           Banque centrale du Luxembourg
                        
                        
                           29 000 193,94 
                        
                     
                           Bank Ċentrali ta’ Malta/Central Bank of Malta
                        
                        
                           9 233 731,03 
                        
                     
                           De Nederlandsche Bank
                        
                        
                           515 941 486,95 
                        
                     
                           Oesterreichische Nationalbank
                        
                        
                           257 678 468,28 
                        
                     
                           Banco de Portugal
                        
                        
                           206 054 009,57 
                        
                     
                           Banka Slovenije
                        
                        
                           42 390 727,68 
                        
                     
                           Národná banka Slovenska
                        
                        
                           100 824 115,85 
                        
                     
                           Suomen Pankki
                        
                        
                           161 714 780,61 
                        
                     
            
               2.   Kiekvienas euro zonos NCB savo pasirašyto ECB kapitalo dalis visiškai apmoka įmokomis, kaip nurodyta 2 straipsnyje.
            
         
         
            2 straipsnis
            Apmokėto kapitalo koregavimas
            
               1.   Kadangi kiekvienas euro zonos NCB jau apmokėjo visą savo pasirašyto ECB kapitalo dalį, kaip taikoma iki 2020 m. sausio 31 d. pagal Sprendimą (ES) 2019/44 (ECB/2018/28), kiekvienas iš jų perveda papildomą sumą ECB, kad būtų gautos sumos, nurodytos 1 straipsnyje pateiktoje lentelėje. Šiuos pervedimus kiekvienas euro zonos NCB atlieka trimis įmokomis. Pirma euro zonos NCB įmoka, kurios bendra suma lygi 47 539 371,66 EUR, pervedama 2020 m. vasario 1 d. Likusios dvi įmokos, kurių bendra suma lygi atitinkamai 610 088 603,17 EUR ir 610 088 603,05 EUR, pervedamos 2021 ir 2022 metais.
            
            
               2.   Visi pervedimai pagal šį straipsnį atliekami vadovaujantis Europos Centrinio Banko sprendimu (ES) 2020/137 (ECB/2020/5) (4).
            
         
         
            3 straipsnis
            Įsigaliojimas ir panaikinimas
            
               1.   Šis sprendimas įsigalioja 2020 m. vasario 1 d.
            
            
               2.   Sprendimas (ES) 2019/44 (ECB/2018/28) panaikinamas nuo 2020 m. vasario 1 d.
            
            
               3.   Nuorodos į Sprendimą (ES) 2019/44 (ECB/2018/28) laikomos nuorodomis į šį sprendimą.
            
         
         
            Priimta Frankfurte prie Maino 2020 m. sausio 22 d.
            
               
                  ECB Pirmininkė
               
               Christine LAGARDE
            
         
         
            (1)  Šį numerį įrašys Europos Sąjungos leidinių biuras, kai sprendimas bus paskelbtas Oficialiajame leidinyje.
         2018 m. lapkričio 29 d. Europos Centrinio Banko sprendimas (ES) 2019/44 dėl Europos Centrinio Banko kapitalo apmokėjimo, kurį atlieka valstybių narių, kurių valiuta yra euro, nacionaliniai centriniai bankai, kuriuo iš dalies keičiamas Sprendimas ECB/2014/61 ir panaikinamas Sprendimas ECB/2013/30 (ECB/2018/28) (OL L 9, 2019 1 11, p. 180).
         
            (2)  Europos Vadovų Tarybos sprendimas (ES) 2019/1810, priimtas susitarus su Jungtine Karalyste 2019 m. spalio 29 d., kuriuo pratęsiamas terminas pagal ES sutarties 50 straipsnio 3 dalį (OL L 278 I, 2019 10 30, p. 1).
         
            (3)  2020 m. sausio 22 d. Europos Centrinio Banko sprendimas (ES) 2020/137 dėl nacionalinių centrinių bankų procentinių dalių Europos Centrinio Banko kapitalo pasirašymo rakte ir Sprendimo (ES) 2019/43 panaikinimo (ECB/2020/3) (žr. šio Oficialiojo leidinio p. 4).
         
            (4)  2020 m. sausio 22 d. Europos Centrinio Banko sprendimas (ES) 2020/139, kuriuo nustatomos Europos Centrinio Banko kapitalo dalių tarpusavio pervedimų tarp nacionalinių centrinių bankų ir apmokėto kapitalo pakoregavimo sąlygos ir kuriuo panaikinamas Sprendimas (ES) 2019/45 (ECB/2020/5) (žr. šio Oficialiojo leidinio p. 9).